ประกาศจังหวัดปทุมธานีประกาศจังหวัดปทุมธานีเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกัน เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกัน สมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดปทุมธานีโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนดังนี้๑.ห้ามมิให้ผู้ใดจุดและปล่อย หรือกระทำการอย่างใด เพื่อให้บั้งไฟ ตะไลหรือวัตถุอื่นใดที่คล้ายคลึงกัน เว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๒.กำหนดระยะเวลาในการจุดและปล่อยบั้งไฟ๒.๑ให้กระทำได้ในห้วงเดือนหกตามปฏิทินจันทรคติไทย เริ่มตั้งแต่วันขึ้น ๑ ค่ำเดือน ๖ถึงวันแรม ๑๕ ค่ำ เดือน ๖ ของทุกปี ระหว่างเวลา ๐๘.๐๐ นาฬิกา ถึงเวลา ๑๗.๐๐ นาฬิกา๒.๒ให้หมู่บ้านที่เคยมีประวัติการจัดงานประเพณีบุญบั้งไฟเดือนหกหมู่บ้านหนึ่งจุดและปล่อยได้เพียง๑ วันต่อปีภายในห้วงเวลาตามข้อ ๒.๑๒.๓หมู่บ้านใดที่ไม่เคยมีประวัติจัดงานประเพณีบุญบั้งไฟเดือนหกห้ามจัดให้มีการจุดและปล่อยเป็นอันขาด๒.๔การจุดตะไล หรือวัตถุอื่นใดที่คล้ายคลึงกัน ให้กระทำได้ในงานประเพณี งานศพ โดยแจ้งระยะเวลาที่จุดและปล่อยที่แน่นอนต่อนายอำเภอท้องที่๓.ชนิด ขนาด และจำนวน๓.๑บั้งไฟที่ใช้ในการจุดและปล่อยต้องผลิตจากวัสดุ อุปกรณ์ที่มีน้ำหนักเบาและไม่มีส่วนผสมของโลหะ๓.๒ขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน ๒.๕ นิ้ว ความยาวไม่เกิน ๑๒๐เซนติเมตร๓.๓ขนาดของตะไล ต้องมีขนาดเส้นผ่าศูนย์กลางแนวขวางคือรอบวงที่เป็นวงกลมต้องมีขนาดไม่เกิน ๑๒ นิ้ว๓.๔จำนวนในการจุดและปล่อย หรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศให้มีจำนวนตามความเหมาะสมของแต่ละงานหรือแต่ละพื้นที่เป็นกรณีไป ทั้งนี้อยู่ในดุลยพินิจของนายอำเภอแห่งท้องที่พิจารณา๔.สถานที่จุดและปล่อยบั้งไฟ๔.๑การจุดบั้งไฟให้กระทำได้ในสถานที่ห่างจากชุมชนไม่น้อยกว่า ๕๐๐ เมตร๔.๒สถานที่จุดและปล่อยตะไล หรือวัตถุอื่นใดที่คล้ายคลึงกันในงานประเพณี หรืองานศพ ให้อยู่ในดุลยพินิจของนายอำเภอโดยคำนึงถึงความเหมาะสมไม่เกิดอันตราย๕.มาตรการในการป้องกันมิให้มีการเล่นการพนัน๕.๑ห้ามมิให้มีการพนันขันต่อในการจุดและปล่อยบั้งไฟ หรือตะไล๕.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆหรือกระทำเครื่องหมาย สัญลักษณ์อื่นใด อันเป็นการบ่งชี้ถึงการบอกเวลาการขึ้น๕.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๕.๔ห้ามจำหน่ายบัตรเข้าชม หรือเรียกเก็บค่าเข้าชมในการจุดและปล่อยบั้งไฟตะไลหรือกระทำการอื่นใดในลักษณะแอบแฝงเพื่อเก็บค่าเข้าชม เช่น จัดให้มีการเรี่ยไรหน้างานการแจกซองฎีกาผ้าป่า หรือการตั้งตู้รับบริจาค๖.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ในขณะจุดหรือปล่อยบั้งไฟหรือวัตถุอื่นใดที่คล้ายคลึงกัน ผู้ได้รับอนุญาตตามข้อ ๕ต้องพร้อมแสดงใบอนุญาตต่อเจ้าหน้าที่ที่เกี่ยวข้องเมื่อมีการขอตรวจ๖.๒ให้ผู้ได้รับอนุญาตนำเลขที่ใบอนุญาตกำกับบั้งไฟ หรือตะไล แล้วแต่กรณีไปเขียนหรือแสดงไว้บนบั้งไฟหรือตะไลในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟได้ตกลงสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๖.๓ฐานสำหรับจุดบั้งไฟ ต้องมีความชันหรือความลาดเอียง ๘๐ - ๘๗ องศา๖.๔ผู้รับอนุญาตต้องจัดสถานที่และปล่อยให้มีความปลอดภัยโดยให้ผู้ชมอยู่ห่างจากฐานจุดและปล่อยบั้งไฟ หรือตะไลไม่น้อยกว่า ๑๐๐ เมตร๖.๕ให้ผู้ขออนุญาต ยื่นขอใบอนุญาตล่วงหน้าก่อนจะจุดหรือปล่อยบั้งไฟ ตะไล ไม่น้อยกว่า๑๕ วัน เพื่ออำเภอจะได้แจ้งศูนย์ควบคุมการบินล่วงหน้าก่อน ๗ วันยกเว้นการขออนุญาตจุดตะไลในงานศพให้ขออนุญาตล่วงหน้าอย่างน้อย ๑ วันก่อนจุดหรือปล่อยตะไล๖.๖ห้ามจุดหรือปล่อยบั้งไฟ ตะไลกรณีได้รับการประสานมีการเสด็จพระราชดำเนินของพระมหากษัตริย์ พระราชินีหรือพระบรมวงศานุวงศ์ในพื้นที่จังหวัดหรือพื้นที่จังหวัดใกล้เคียงโดยทางเครื่องบินพระที่นั่งโดยให้งดการจุดหรือปล่อยโดยเด็ดขาดในระหว่างพระราชกรณียกิจ หรือให้เลื่อนการจุดหรือปล่อยออกไปตามที่นายอำเภอท้องที่เห็นสมควร๖.๗บั้งไฟ ตะไล ที่นำมาจุดปล่อย ต้องนำมาจากผู้ได้รับอนุญาตให้สั่งนำเข้าซึ่งดอกไม้เพลิง (ป.๒) ที่ได้รับอนุญาตให้ค้าซึ่งดอกไม้เพลิง (ป.๕)๗.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปี หรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙๘.ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชน หรือประชาชน๙.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๑๐พฤศจิกายน พ.ศ. ๒๕๕๙สุรชัย ขันอาสาผู้ว่าราชการจังหวัดปทุมธานีปริยานุช/จัดทำ๙ ธันวาคม ๒๕๕๙วริญา/ตรวจ๙ ธันวาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๘๖ ง/หน้า ๔๖/๙ ธันวาคม ๒๕๕๙